

|  |  |  |  |  |  |
| --- | --- | --- | --- | --- | --- |
| Kalle Laanet  Justiitsministeerium  info@just.ee | Teie |  | 20 | a nr |  |
| Meie | 20.03 | 2024 | a nr 12-2/71-1 |  |

**Karistusseadustiku muutmise ja sellega seonduvalt teiste seaduse muutmise seaduse (trahviühiku suurendamine) eelnõu**

Lugupeetud justiitsminister

Täname võimaluse eest avaldada arvamust karistusseadustiku muutmise ja sellega seonduvalt teiste seaduse muutmise seaduse (trahviühiku suurendamine) eelnõule.

Seletuskirjas on mööndud, et edasikaebamine toob maakohtutele kaasa töökoormuse suurenemise. Kohtutel tuleb lahendada senisest rohkem väärteoasju. Samas on jõutud järeldusele, et mõju on ebaoluline, viidates, et valdavat osa kohtuvälise menetleja määratud rahatrahvidest ei vaidlustata ning maakohtusse edasi ei kaevata. Leiame, et mõjuanalüüs ning kohtute töökoormuse kasvu hindamine on puudulik. Tuginemine varasemate aastate kohtusse pöördumise statistikale olukorras, kus trahviühikut kahekordistatakse, ei anna objektiivset pilti. Leiame, et tuleb põhjalikult analüüsida kuivõrd võib kasvada kohtusse pöördumise hulk olukorras, kus trahviühik on suurem. On igati mõistlik eeldada, et mida kõrgem on trahvisumma ja mõju isiku rahalisele olukorrale, siis seda kõrgem on huvi trahvi määramisele vastu vaielda või paluda kergemat karistust. Tuleb arvestada ka asjaoluga, et trahviühiku tõstmisel võib rohkematel isikutel tekkida probleeme trahvide tasumisega, mis toob omakorda kaasa asenduskaristuste taotluste esitamise kasvu, mis jällegi tõstab kohtute töökoormust. Seega leiame, et mõjuanalüüs kohtute töökoormuse suurenemise osas peab olema põhjalikum ning vajadusel tuleb kaaluda kohtutele lisaressursside eraldamist.

Lugupidamisega

Liina Naaber-Kivisoo

Viru maakohtu esimees

Jaanika Kõrgmaa

Viru maakohtu süüteoosakonna juhataja